Körfubolti : Þrjú frá Vestra í æfingahópum landsliða Segja má að öflugt starf Vestra í körfubolta sé farið að skila góðum árangri . Þannig á Vestri nú þrjá fulltrúa í æfingahópum yngri landsliða í körfubolta sem koma saman á milli jóla og nýjárs . Bræðurnir Hilmir og Hugi Hallgrímssynir eru í æfingahópi U18 drengja og Gréta Proppé Hjaltadóttir er í æfingahópi U16 stúlkna . Öll tóku þau þátt í landsliðsverkefnum sinna aldurshópa síðastliðið sumar . Þess má líka geta að Helena Haraldsdóttir , sem er alin upp í Vestra en skipti yfir í KR nú í haust , á einnig sæti í U18 landsliði stúlkna . Við óskum þessum Vestrakrökkum innilega til hamingju með árangurinn og góðs gengis á æfingunum á milli hátíðanna .